CELEX: 62020TN0536
Language: sl
Date: 2020-08-25 00:00:00
Title: Zadeva T-536/20: Tožba, vložena 25. avgusta 2020 – LU/EIB

23.11.2020   
            
            
               SL
            
            
               Uradni list Evropske unije
            
            
               C 399/36
            
         
      Tožba, vložena 25. avgusta 2020 – LU/EIB
      (Zadeva T-536/20)
      (2020/C 399/53)
      Jezik postopka: angleščina
      
         Stranki
      
      
         Tožeča stranka: LU (zastopnik: B. Maréchal, odvetnik)
      
         Tožena stranka: Evropska investicijska banka (EIB)
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  primarno, končno poročilo preiskovalnega odbora z dne 13. maja 2020 in sklep predsednika Evropske investicijske banke z dne 26. maja 2020 ter vse disciplinske postopke, uvedene na podlagi tega končnega poročila in sklepa, razglasi za nične,
               
            
                  —
               
               
                  podredno, spremeni ugotovitve iz končnega poročila preiskovalnega odbora z dne 13. maja 2020 in sklep predsednika Evropske investicijske banke z dne 26. maja 2020 ter odredi izbris vseh nepomembnih in neustreznih dejstev in izjav iz obeh navedenih dokumentov, zlasti vseh navedb o zlonamernem ravnanju ali krivdi tožeče stranke in navedb o disciplinskem postopku,
               
            
                  —
               
               
                  vsekakor ugodi naslednjim zahtevam:
                  
                              —
                           
                           
                              dodeli odškodnino v višini 25 000 EUR zaradi posega v telesno in duševno celovitost tožeče stranke in kršitve njene pravice do svobode misli in izražanja, njene pravice do dobrega upravljanja ter njene pravice do učinkovitega pravnega sredstva in nepristranskega sodišča;
                           
                        
                              —
                           
                           
                              dodeli odškodnino v višini 25 000 EUR za nepremoženjsko škodo, ki jo je utrpela tožeča stranka;
                           
                        
                              —
                           
                           
                              naloži plačilo nadomestila za zdravstvene stroške (ki se ne povrnejo v okviru zdravstvenega zavarovanja EIB), ki so nastali zaradi škode, ki jo je povzročila tožena stranka in utrpela tožeča stranka v višini 200 EUR (z DDV); in
                           
                        
                              —
                           
                           
                              naloži povračilo stroškov tega postopka, začasno ocenjenih na 15 000 EUR.
                           
                        
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem razlogov.
      
                  1.
               
               
                  Prvi tožbeni razlog: kršitev členov 3 in 31 Listine Evropske unije o temeljnih pravicah (v nadaljevanju: Listina): spoštovanje duševne celovitosti ter pošteni in pravični delovni pogoji.
               
            
                  2.
               
               
                  Drugi tožbeni razlog: kršitev členov 10 in 11 Listine: svoboda misli in svoboda izražanja.
               
            
                  3.
               
               
                  Tretji tožbeni razlog: kršitev pravice iz člena 41(1) Listine, da se zadeve posameznika obravnavajo nepristransko, pravično in v razumnem roku.
                  
                              —
                           
                           
                              Tožeča stranka trdi, da je tožena stranka kršila dolžnost nepristranskosti, ker ni upoštevala nekaterih trditev in dejstev.
                           
                        
                              —
                           
                           
                              Drugič, trdi, da tožena stranka ni spoštovala nepristranskosti, ker ni ustrezno upoštevala nekaterih pripomb tožeče stranke.
                           
                        
                              —
                           
                           
                              Tretjič, tožeča stranka trdi tudi, da je tožena stranka kršila pravico do nepristranske obravnave, ker ni odredila zaslišanja izvedenca.
                           
                        
            
                  4.
               
               
                  Četrti tožbeni razlog: pravica tožeče stranke, ki jo ima v skladu s členom 41(2)(a) Listine, da se izjasni pred sprejetjem ukrepa, ki jo prizadene, v formalnem postopku in ugotovitvah končnega poročila preiskovalnega odbora ni bila spoštovana.
                  
                              —
                           
                           
                              Tožeča stranka trdi, da je bila kršena njena pravica do izjave, ker preiskovalni odbor ni upošteval več njenih pripomb.
                           
                        
            
                  5.
               
               
                  Peti tožbeni razlog: kršitev pravice tožeče stranke do učinkovitega pravnega sredstva in nepristranskega sodišča iz člena 47 Listine.
               
            
                  6.
               
               
                  Šesti tožbeni razlog: v postopku, v katerem predsednik EIB potrdi končno poročilo preiskovalnega odbora, ni bila spoštovana pravica tožeče stranke, ki jo ima v skladu s členom 41(2)(a) Listine, da se izjasni pred sprejetjem ukrepa, ki jo prizadene.
               
            
                  7.
               
               
                  Sedmi tožbeni razlog: kršitev člena 41(2)(c) Listine, ki upravi nalaga obveznost, da svoje odločitve obrazloži.
                  
                              —
                           
                           
                              Tožeča stranka trdi, da je tožena stranka kršila obveznost obrazložitve odločitve, ker predsednik EIB ni pojasnil razlogov za odobritev končnega poročila preiskovalnega odbora.